Diari Oficial de la Generalitat Valenciana


Sumari del DOGV 7141, del 29-10-2013 (2013/10925)

RESOLUCIÓ de 15 d'octubre de 2013, del director general de Justícia, per la qual es resol inscriure la modificació dels Estatuts del Col·legi Oficial de Bibliotecaris i Documentalistes de la Comunitat Valenciana i es disposa la seua publicació en el Diari Oficial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7141

Data del DOGV
:   29-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10539


Data del document
:   15-10-2013

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia

RESOLUCIÓ de 15 d'octubre de 2013, del director general de Justícia, per la qual es resol inscriure la modificació dels Estatuts del Col·legi Oficial de Bibliotecaris i Documentalistes de la Comunitat Valenciana i es disposa la seua publicació en el Diari Oficial de la Comunitat Valenciana. [2013/10237]  
Vist l'expedient de modificació estatutària instruït a instàncies del Col·legi Oficial de Bibliotecaris i Documentalistes de la Comunitat Valenciana, inscrit amb el número 103 de la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, en el qual se sol·licita la inscripció de la modificació dels seus estatuts en l'esmentat registre, atenent als següents  
  
Fets  
Primer. Els Estatuts del Col·legi Oficial de Bibliotecaris i Documentalistes de la Comunitat Valenciana van ser aprovats per la Resolució de 17 de juliol de 2007, del director general de Justícia i Menor de la Conselleria de Justícia i Administracions Públiques (DOCV 5577, 14.08.2007), modificats mitjançant la Resolució de 5 de novembre de 2010, del director general de Justícia i Menor, de la Conselleria de Justícia i Administracions Públiques (DOCV 6400, 18.11.2010).  
  
Segon. La secretària del Col·legi Oficial de Bibliotecaris i Documentalistes de la Comunitat Valenciana va presentar, en data 2 de novembre de 2012, una sol·licitud d'inscripció de la modificació dels seus estatuts en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu la Llei 6/1997, de 4 de desembre, de Consells i Col·legis Professionals de la Comunitat Valenciana.  
Tercer. Després de les oportunes esmenes, la modificació dels Estatuts del Col·legi Oficial de Bibliotecaris i Documentalistes de la Comunitat Valenciana va ser aprovada per la seua assemblea general celebrada el 27 d'octubre de 2012, segons el certificat de la secretària, amb el vistiplau de la presidenta, de 5 de setembre de 2013.  
Quart. La modificació estatutària, la inscripció de la qual se sol·licita, es referix a la modificació de l'article 10, apartat 2 i queda la resta de l'article 10 inalterat. La nova redacció de l'apartat 2 de l'article 10 és la següent:  
«Article 10. Membres del Col·legi  
2. Els individus que a la Comunitat Valenciana que posseïsquen les titulacions de diplomat en Biblioteconomia i Documentació, llicenciat en Documentació, graduat en Informació i Documentació o un postgrau oficial relacionat amb documentació, previstes en el Reial Decret 1954/1994, de 30 de setembre, o un altre títol estranger equivalent, degudament homologat, sense perjuí de les titulacions que puguen establir-se en un futur, s'han d'incorporar amb caràcter obligatori al col·legi per a l'exercici professional a la Comunitat Valenciana.»  
  
  
Fonaments de dret  
Primer. La modificació estatutària respecta totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
Segon. L'expedient ha sigut tramitat pel Servici d'Entitats Jurídiques, adscrit a la Direcció General de Justícia de la Conselleria de Governació i Justícia, competent perquè així ho disposa l'article 6.1 de l'esmentada Llei 6/1997, tenint en compte allò que s'ha previst en la disposició final del Decret 4/2002, de 8 de gener, en virtut de les atribucions que té conferides pel Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, i pel Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia.  
  
Vistos l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el reglament de desplegament d'esta última; i la resta de disposicions complementàries de pertinent aplicació, es dicta la següent resolució:  
1. Inscriure la modificació dels Estatuts del Col·legi Oficial de Bibliotecaris i Documentalistes de la Comunitat Valenciana reflectida en el fet quart d'esta resolució en el Registre de Col·legis Professionals i de Consells Valencians de Col·legis Professionals de la Comunitat Valenciana.  
2. Publicar esta resolució en el Diari Oficial de la Comunitat Valenciana.  
  
Contra esta resolució, que esgota la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
  
València, 15 d'octubre de 2013.- El director general de Justícia: Julián Ángel González Sánchez.